ddrg/super_eurlex huggingface dataset:
Virallinen lehti nro C 325 , 12/11/1999 s. 0128



KIRJALLINEN KYSYMYS E-0667/99 esittäjä(t): José García-Margallo y Marfil (PPE) komissiolle (26. maaliskuuta 1999) Aihe: Rakennerahastot Alueet, joiden tulotaso henkilöä kohden on alle 75 % yhteisön keskiarvosta, lasketaan kuuluviksi tavoitteen 1 alueisiin ja ne hyötyvät huomattavista yhteisötuista. Jotta tiedettäisiin, ylittyykö tämä kynnys vai ei, rakennerahastojen yleiset säännökset vahvistavassa neuvoston asetusluonnoksessa (KOM(98) 0131 lopull.)(1) säädetään otettavaksi huomioon Eurostatissa viimeisen kolmen vuoden ajalta käytettävissä olevat luvut. Tällä hetkellä sillä on tiedot ainoastaan varainhoitovuosilta 1994, 1995 ja 1996. Mitkä ovat Extremaduran luvut kyseisinä vuosina? (1) EYVL C 176, 9.6.1998, s. 1.
Virallinen lehti nro C 341 , 29/11/1999 s. 0084



KIRJALLINEN KYSYMYS E-0297/99 esittäjä(t): Mihail Papayannakis (GUE/NGL) komissiolle (17. helmikuuta 1999) Aihe: Laihdutukseen tarkoitetut elintarvikkeet Kun otetaan huomioon, että laihdutukseen tarkoitettujen vähäenergisten elintarvikkeiden käyttö on hyvin yleistä ja sen vuoksi on syytä noudattaa erityistä varovaisuutta kuluttajien terveyden turvaamiseksi ja laihdutukseen tarkoitettujen elintarvikkeiden laadun ja käyttötarkoituksen vuoksi komissio on antanut 26. helmikuuta 1996 niiden koostumus- ja merkintävaatimuksia koskevan direktiivin 96/8(1). Komissiolta kysytään, onko Kreikka ilmoittanut sille mitä edellä mainitun direktiivin noudattamisen kannalta välttämättömiä lainsäädännöllisiä, asetuksellisia ja hallinnollisia määräyksiä se on antanut. Jos on, milloin ilmoitus on annettu? Mihin toimiin komissio aikoo ryhtyä asianomaisten kreikkalaisten viranomaisten suhteen siinä tapauksessa, että määräyksiä ei ole asianmukaisesti pantu täytäntöön? (1) EYVL L 55, 6.3.1996, s. 22. Komission jäsenen Martin Bangemanninkomission puolesta antama yhteinen vastaus kirjallisiin kysymyksiinE-0296/99 ja E-0297/99 (9. huhtikuuta 1999) Kreikan viranomaiset ovat ilmoittaneet komissiolle mainittujen kolmen erityisravinnoksi tarkoitetuista elintarvikkeista annettujen direktiivien kansallisista täytäntöönpanotoimista. Äidinmaidonkorvikkeista ja vieroitusvalmisteista annetun komission direktiivin 91/321/ETY muuttamisesta 16. helmikuuta 1996 annettu komission direktiivi 96/4/EY(1), saatettiin osaksi Kreikan kansallista lainsäädäntöä ministeriön päätöksellä, joka tehtiin 12. marraskuuta 1997 ja julkaistiin 25. marraskuuta 1997. Imeväisille ja pikkulapsille tarkoitetuista viljapohjaisista valmisruoista ja muista lastenruoista 16. helmikuuta 1996 annettu komission direktiivi 96/5/EY(2) saatettiin osaksi Kreikan kansallista lainsäädäntöä ministeriön asetuksella, joka annettiin 12. marraskuuta 1997 ja julkaistiin 25. marraskuuta 1997. Laihdutukseen tarkoitetuista vähäenergiaisista elintarvikkeista 26. helmikuuta 1996 annettu komission direktiivi 96/8/EY(3) saatettiin osaksi Kreikan kansallista lainsäädäntöä ministeriön asetuksella, joka annettiin 15. lokakuuta 1997 ja julkaistiin 13. maaliskuuta 1998. Tarkasteltuaan alustavasti mainittuja kansallisia säädöksiä komissio katsoo, että Kreikan viranomaiset ovat saattaneet mainitut direktiivit tyydyttävästi osaksi kansallista lainsäädäntöään. (1) EYVL L 49, 28.2.1996. (2) EYVL L 49, 28.2.1996. (3) EYVL L 55, 6.3.1996.
Virallinen lehti nro C 370 , 21/12/1999 s. 0138



KIRJALLINEN KYSYMYS E-0909/99 esittäjä(t): Bernard Lehideux (PPE) komissiolle (8. huhtikuuta 1999) Aihe: Syyrian hallituksen toimet maaliskuussa 1998 annetun Syyriassa vangittuina pidettäviä libanonilaisia koskevan päätöslauselman jälkeen Samalla kun ihmisoikeusjärjestöt ovat säännöllisesti tuominneet sen, että useita libanonilaisia on mielivaltaisesti pidätetty Syyriassa esittämättä heitä vastaan mitään syytettä ja ilmoittamatta heidän perheilleen heidän kohtalostaan, Euroopan parlamentti on maaliskuussa 1998 Syyriassa vangittuina pidettävistä libanonilaisista antamassaan päätöslauselmassa (B4-0324/98)(1) pyytänyt Syyrian hallitusta julkistamaan täydellisen luettelon Syyriassa vankeina olevista libanonilaisista, vapauttamaan ne vangit, joita vastaan ei ole esitetty mitään syytettä, ja luovuttamaan muut libanonilaiset vangit Libanoniin. 1. Onko komissiolla nyt, kun vuosi on kulunut tämän päätöslauselman hyväksymisestä, tietoja tämän luettelon julkistamisesta ja muiden Syyrian hallitukselle esitettyjen suositusten täytäntöönpanosta? 2. Mikäli Syyria ei ole antanut tyydyttäviä vastauksia, kuinka komissio aikoo ottaa nämä ihmisoikeuksiin kohdistuvat loukkaukset huomioon Euroopan unionin ja Syyrian välisissä suhteissa? (1) EYVL C 104, 6.4.1998, s. 238.
Virallinen lehti nro C 348 , 03/12/1999 s. 0138



KIRJALLINEN KYSYMYS E-0848/99 esittäjä(t): Tony Cunningham (PSE) komissiolle (7. huhtikuuta 1999) Aihe: Turkiskaupan raakalaismaisuus Kiinassa Onko komissio tietoinen eläinten ja erityisesti saksanpaimenkoirien raakalaismaisesta kohtelusta Kiinassa, jossa niistä tuotetaan turkiksia kansainvälisille markkinoille? Voiko komissio antaa yksityiskohtaisia tietoja EU:n ja Kiinan välisestä mahdollisesta turkiskaupasta ja antaa takeet siitä, että tämä kauppa ei ole millään tavalla yhteydessä niihin henkilöihin, jotka syyllistyvät alalla näihin kauheuksiin? Komission jäsenen Sir Leon Brittaninkomission puolesta antama vastaus (3. toukokuuta 1999) Komissio on arvoisan parlamentin jäsenen kanssa samaa mieltä siitä, että eläimiä ei pitäisi kohdella julmasti etenkään kansainväliseen kauppaan tarkoitettujen turkisten tuotannossa. Komissio ei kuitenkaan erityisesti kerää tietoja koirien turkkien kaupasta ja jalostuksesta Kiinassa. Näin ollen ei ole mahdollista vahvistaa, onko kyseinen liiketoiminta lisääntymässä. Koska eläinsuojelun merkitys maailmankaupassa lisääntyy jatkuvasti, asiaa saatetaan tulevaisuudessa käsitellä Maailman kauppajärjestössä (WTO). Määriteltäessä WTO-neuvottelujen seuraavaan vaiheeseen liittyviä yhteisön neuvottelutavoitteita tarkastellaan myös mahdollisuuksia WTO:n sääntöjen muuttamiseen eläinsuojelunäkökohtien ottamiseksi huomioon yleisemmin.
Virallinen lehti nro C 370 , 21/12/1999 s. 0094



KIRJALLINEN KYSYMYS E-0726/99 esittäjä(t): José García-Margallo y Marfil (PPE) komissiolle (29. maaliskuuta 1999) Aihe: Rakennerahastot Alueet, joiden tulotaso asukasta kohti jää alle 75 prosenttia yhteisön keskiarvosta, luokitellaan tavoite 1 -alueiksi ja ne saavat merkittävää Euroopan yhteisön tukea. Laskettaessa ylittyykö tämä raja vai ei, ehdotuksessa neuvoston asetukseksi KOM(98) 131 lop.(1), jossa vahvistetaan rakennerahastoja koskevat yleiset määräykset, esitetään, että on käytettävä niiden kolmen viimeisimmän vuoden lukuja, joista on tiedot EUROSTAT:issa. Tällä hetkellä saatavilla on vain varainhoitovuosia 1994, 1995 ja 1996 koskevat tilastotiedot. Mitkä Tanskan alueet jäävät komission arvion mukaan tavoite 1 -alueiden ulkopuolelle kyseisenä ajanjaksona? (1) EYVL C 176, 9.6.1998, s. 1.
Virallinen lehti nro C 348 , 03/12/1999 s. 0138



KIRJALLINEN KYSYMYS E-0849/99 esittäjä(t): Anne André-Léonard (ELDR) komissiolle (7. huhtikuuta 1999) Aihe: Vanhuuseläkkeiden pienentäminen tapauksissa, joissa eläkkeensaaja saa eläkettä myös toisesta jäsenvaltiosta Lehdistössä kerrottiin huhtikuussa 1998, että Belgia joutuu Euroopan yhteisöjen tuomioistuimeen vastaamaan siihen kohdistettuihin syytteisiin eläkkeiden pienentämisestä tapauksissa, joissa edunsaaja saa jo eläkettä toisesta jäsenvaltiosta. Voiko komissio kertoa, miten tämä asia etenee? Komission jäsenen Pádraig Flynninkomission puolesta antama vastaus (29. huhtikuuta 1999) Esitetty kysymys näyttää liittyvän Belgian kansallisen eläkelaitoksen (ONP) soveltamiin sääntöihin, joilla pyritään estämään eläkeoikeuksien kasautuminen. Tarkoituksena on vähentää kaivostyöntekijöiden vanhuuseläkkeen lisäosaa silloin, kun kyseinen henkilö saa samanaikaisesti yhtä tai useampaa eläkettä yhdestä tai useammasta jäsenvaltiosta. Euroopan yhteisöjen tuomioistuin totesi asiassa C 143/97, Conti v. ONP, 22. lokakuuta 1998 antamassaan tuomiossa Contin hyväksi, että tämäntyyppinen kansallinen sääntö on sellainen etuuksien pienentämistä koskeva lauseke, jota tarkoitetaan sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä annetun asetuksen (ETY) 1408/71 (saatettu ajan tasalle asetuksella (EY) 118/97(1)) 12 artiklan 2 kohdassa. (1) EYVL L 28, 30.1.1997.
Virallinen lehti nro C 341 , 29/11/1999 s. 0065



KIRJALLINEN KYSYMYS E-0191/99 esittäjä(t): Irene Soltwedel-Schäfer (V) komissiolle (11. helmikuuta 1999) Aihe: Creutzfeld-Jacobin taudin uuden muodon (NVCJD) aiheuttamat kuolemantapaukset ja Yhdistyneessä kuningaskunnassa tähän mennessä havaittujen NVCJD-tapausten määrä 1. Kuinka monta kuolemantapausta NVCJD aiheutti Isossa-Britanniassa vuonna 1996? 2. Kuinka monta kuolemantapausta NVCJD aiheutti Isossa-Britanniassa vuonna 1997? 3. Kuinka monta kuolemantapausta NVCJD aiheutti Isossa-Britanniassa vuonna 1998? 4. Kuinka monta kuolemantapausta NVCJD on aiheuttanut Isossa-Britanniassa vuonna 1999? 5. Kuinka monta NVCJD-tapausta Isossa-Britanniassa on tähän mennessä havaittu? Komission jäsenen Pádraig Flynninkomission puolesta antama vastaus (31. maaliskuuta 1999) Iso-Britannian viranomaisten (terveysministeriön) 1.3.1999 antamasta lehdistötiedotteesta käy ilmi, että Creutzfeldt-Jakobin tautiin (uuteen muunnokseen) kuoli Yhdistyneessä Kuningaskunnassa 3 henkilöä vuonna 1995, 10 henkilöä vuonna 1996, 10 henkilöä vuonna 1997, 15 henkilöä vuonna 1998 ja yksi henkilö vuonna 1999. Näihin virallisiin lukuihin sisältyvät sekä selvät että todennäköiset tapaukset. Selvällä diagnoosilla tarkoitetaan patologista vahvistusta, joka on useimmissa tapauksissa saatu aivokudoksen postmortaalisessa tutkimuksessa. "Todennäköinen" tapaus perustuu kliinisiin diagnosointikriteereihin, eikä tapauksesta ole patologista vahvistusta. Todennäköiset tapaukset on otettu kuitenkin mukaan, jotta Creutzfeldt-Jakobin taudin uuden muunnoksen aiheuttamia kuolemia koskevat tiedot olisivat mahdollisimman täydellisiä. Tässäkin sairaudenseurantajärjestelmässä on tutkittavina joitakin elossa olevia tapauksia, joiden epäillään sairastavan Creutzfeldt-Jakobin taudin uutta muunnosta. Niitä ei ole otettu mukaan virallisiin tilastoihin, sillä yleensä niiden lukumäärä ylittää myöhemmin vahvistettujen tapausten lukumäärän suhteessa 4:1, ja tämä suhdeluku vaihtelee kuukausittain. Kliinisiä diagnosointimenetelmiä on jo kehitetty, jotta epäillyt tapaukset voitaisiin luokitella "todennäköisiksi", "mahdollisiksi" tai "epätodennäköisiksi Creutzfeldt-Jakobin taudin uuden muunnoksen tapauksiksi", mutta näitä kriteerejä ei ole vielä vahvistettu. Jos tiedeyhteisön mielestä nämä kriteerit ovat diagnoosin kannalta kohtuullisen tarkkoja, voi olla mahdollista, että lähitulevaisuudessa saadaan mielekästä tietoa elossa olevien "todennäköisten" tapausten lukumäärästä.
Virallinen lehti nro C 320 , 06/11/1999 s. 0122



KIRJALLINEN KYSYMYS E-0062/99 esittäjä(t): Pedro Marset Campos (GUE/NGL) komissiolle (27. tammikuuta 1999) Aihe: EU:n tukien myöntäminen Portmánin lahden kunnostamiseen (Murcia, Espanja) Murcian autonomia on ilmoittanut, että komission pääosasto XVI aikoi arvioida paikan päällä Portmánin lahden uudistamista koskevan alueellisen suunnitelman. Tavoitteena oli arvioida kyseiselle suunnitelmalle myönnettävien EU:n varojen määrä. 1. Voiko komissio kertoa, mitä tähän kunnostussuunnitelmaan sisältyy? 2. Voiko komissio kertoa, onko Euroopan investointipankin valtuuskunta jo tehnyt tarkastuksensa? Mikäli ei ole, koska se on tarkoitus tehdä? 3. Tietääkö komissio, kuinka paljon Espanjan valtio on budjetoinut varoja tälle suunnitelmalle? 4. Aikooko komissio osoittaa Portmánin lahden kunnostamiseen EU:n varoja vuoden 1999 budjetista? 5. Mitä aikataulua suunnitellaan tukien myöntämiselle? Komission jäsenen Monika Wulf-Mathiesinkomission puolesta antama vastaus (23. helmikuuta 1999) Komissio vahvistaa, että se on vastaanottanut vuonna 1998 Espanjan viranomaisten esittämän, koheesiorahaston yhteisrahoitusta koskevan hakemuksen Portmánin lahden (Murcia) puhdistamiseksi. Kohteeseen tehtiin tutustumiskäynti yhdessä hankkeen vastuuhenkilöiden kanssa 14. ja 15. tammikuuta 1999, ja mukana oli myös Euroopan investointipankin (EIP) lähettämä insinööri osana koheesiorahaston hankkeen käyttöön asettamaa teknistä apua. Hanke on parhaillaan tarkasteltavana. Komissio ei tässä vaiheessa pysty antamaan tarkempia tietoja.
Virallinen lehti nro C 325 , 12/11/1999 s. 0134



KIRJALLINEN KYSYMYS E-1026/99 esittäjä(t): Graham Mather (PPE) komissiolle (20. huhtikuuta 1999) Aihe: Torjunta-aine lindaani Vastauksessaan kirjalliseen kysymykseeni 2860/97(1) komissio totesi, että kasvinsuojeluaineiden markkinoille saattamisesta annetussa direktiivissä 91/414/ETY(2) säädetään niiden aktiivisten aineiden uudelleen tarkastelusta, jotka olivat jo markkinoilla direktiivin tullessa voimaan. Mitä tulee aktiiviseen aineeseen lindaaniin, joka on yksi tarkastusohjelman ensimmäiseen vaiheeseen kuuluvista 90 aineesta, komissio vahvisti, että se odottaa esittelijänä toimineen jäsenvaltion, Itävallan, kertomusta. Kun komissio saa tämän kertomuksen, on määrä suorittaa kaikkien jäsenvaltioiden kanssa tiivis tieteellinen ja tekninen tutkimus, minkä jälkeen komissio ottaa lopullisen kannan tähän aktiiviseen aineeseen ja harkitsee eri vaihtoehtoja tarkastustyön edistämiseksi. Missä vaiheessa tarkastushanke on tällä hetkellä? Komission jäsenen Franz Fischlerinkomission puolesta antama vastaus (29. huhtikuuta 1999) Komissio pyytää kunnianarvoisaa jäsentä tutustumaan vastaukseen, jonka komissio antoi herra Pollack esittämään kirjalliseen kysymykseen E-154/99(3). (1) EYVL C 117, 16.4.1998, s. 84. (2) EYVL L 230, 19.8.1991, s. 1. (3) Katso sivu 76.
Virallinen lehti nro C 325 , 12/11/1999 s. 0091



KIRJALLINEN KYSYMYS P-0222/99 esittäjä(t): Elly Plooij-van Gorsel (ELDR) komissiolle (3. helmikuuta 1999) Aihe: Alankomaalaisten rakennusyhtiöiden ongelmat Saksassa sijaitsevilla rakennustyömailla Sain 3. heinäkuuta 1998 komission jäseneltä Mario Montilta vastauksen kysymykseeni P-1529/98(1), joka koski alankomaalaisten rakennusyhtiöiden ongelmia Saksassa sijaitsevilla rakennustyömailla. Vastauksesta ilmeni, että komissio tutkii mahdollisuutta aloittaa rikkomusmenettely Saksaa vastaan. Tietääkseni rikkomusmenettely on nyt käynnistetty. Voiko komissio ilmoittaa? 1. Missä vaiheessa rikkomusmenettely on tällä hetkellä? 2. Mitä konkreettisia tuloksia rikkomusmenettelyn yhteydessä on tähän mennessä saatu? Komission jäsenen Mario Montinkomission puolesta antama vastaus (11. maaliskuuta 1999) 1. Komissio on antanut Saksan hallitukselle marraskuussa 1998 virallisen ilmoituksen, jossa se esittää huomautuksensa eri näkökohdista Saksan lainsäädännössä, joka koskee työntekijöiden lähettämistä työhön palvelujen tarjoamisen yhteydessä rakennusalalla. 2. Saksan hallitus ilmoitti antavansa vastauksensa helmikuun 1999 lopussa. Komissio ei näin ollen vielä tiedä, onko Saksan hallitus valmis muuttamaan nykyistä kantaansa, ja jos on, niin missä määrin. Komissio pyytää arvoisaa parlamentin jäsentä kiinnittämään huomiota siihen seikkaan, että yhteisöjen tuomioistuimeen on jo viety tiettyjä Saksan lainsäädäntöön, mm. saksalaiseen lomarahajärjestelmään, liittyviä ongelmia sitten vuoden 1998(2). (1) EYVL C 50, 22.2.1999, s. 45. (2) Asia C-49/98 "Finalarte".
Virallinen lehti nro C 348 , 03/12/1999 s. 0028



KIRJALLINEN KYSYMYS E-0164/99 esittäjä(t): Ludivina García Arias (PSE) komissiolle (11. helmikuuta 1999) Aihe: Direktiivin 96/92/EY tulkintaa koskevat asiakirjat, joita ei ole toimitettu Euroopan parlamentille Voiko Euroopan komissio vahvistaa tiedon siitä, että komission yksiköt ovat jo antaneet asiakirjoja, joilla selvennetään direktiivin 96/92/EY(1) 24 artiklan tulkintaa? Voiko komissio ilmoittaa, mitkä sen yksiköistä ovat laatineet tällaisia asiakirjoja ja minkälainen on asiakirjojen oikeudellinen sitovuus? Milloin komissio aikoo toimittaa asiakirjat tai antaa tietoja niiden sisällöstä Euroopan parlamentille? Direktiivihän annettiin yhteispäätösmenettelyä noudattaen. (1) EYVL L 27, 30.1.1997, s. 20.
Virallinen lehti nro C 348 , 03/12/1999 s. 0110



KIRJALLINEN KYSYMYS E-0631/99 esittäjä(t): María Sornosa Martínez (PSE) komissiolle (12. maaliskuuta 1999) Aihe: Kiinteiden jätteiden kaatopaikka Dos Aguasissa (Valencia - Espanja) Kiinteiden jätteiden kaatopaikan valmistelutyöt jatkuvat Dos Aguasin kunnassa huolimatta alueen asukkaiden toistuvista valituksista. Kaatopaikan valmistuttua saattaa se merkitä vakavaa saastumisvaaraa, koska sen suunniteltu sijaintipaikka on lähellä kaivoa, josta toimitetaan vettä monien Valencian rannikkokylien kotitalouksien juomavedeksi. Ottaen huomioon, että Euroopan parlamentti hyväksyi äskettäin ehdotuksen neuvoston direktiiviksi, jolla vahvistetaan yhteisön toimintakehys vesipolitiikan alalla; kaatopaikkahanke rikkoo todennäköisesti useita ympäristödirektiivejä, esimerkiksi direktiivejä 91/156/ETY(1) (jätedirektiivi), 85/337/ETY(2) (ympäristövaikutusten arviointi) ja 80/778/ETY(3) (juomaveden laatu); Euroopan parlamentin helmikuun täysistunnossa jätedirektiiviehdotuksesta käydyissä keskusteluissa ympäristöasioista vastaava komission jäsen sanoi, että hän yhtyi tarpeeseen vahvistaa vähimmäisetäisyydet kaatopaikkojen ja asuinkeskusten välillä; vastauksessaan kirjalliseen kysymykseen E-1261/98(4) komissio totesi, että se pyytää Espanjan viranomaisilta tietoa tapauksesta. Ovatko Espanjan viranomaiset toimittaneet komissiolle tiedot, joita tarvitaan tutkinnassa siitä, noudatetaanko edellä mainittuja direktiivejä Dos Aguasin kaatopaikan tapauksessa? Mihin toimiin komissio aikoo ryhtyä varmistaakseen alueen ympäristön säilyttämisen sekä taatakseen, että väestön terveydelle ei aiheudu vaaraa? Komission jäsenen Ritt Bjerregaardinkomission puolesta antama vastaus (29. huhtikuuta 1999) Parlamentin jäsenen kirjallisen kysymyksen E-1261/98 johdosta(5) komissio on päättänyt aloittaa asiasta omat tutkimuksensa. Tutkimuksen viitenumero on B-98/2202. Komissio on pyytänyt tapausta koskevan tutkinnan puitteissa Espanjan viranomaisilta huomioita asioista, joihin edellä mainitussa kirjallisessa kysymyksessä viitataan. Vastauksena tähän tiedusteluun Espanjan viranomaiset ovat ilmoittaneet, että kyseessä olevasta hankkeesta on tehty tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun neuvoston direktiivin 85/337/ETY edellyttämä ympäristövaikutusten arviointi. Tämän menettelyn puitteissa on esitetty tutkimuksia, jotka todistavat, että valittu alue on hydrogeologisesti sopiva kaatopaikan sijoittamiseen. Toimivaltainen ympäristöviranomainen on todennut hankkeen ympäristövaikutukset positiivisiksi. Edellä mainitun perusteella ja parlamentin jäsenen mainitsemista asioista saatavilla olevien tietojen mukaan komissio ei ole todennut, että kyseessä olevassa tapauksessa olisi toimittu yhteisön ympäristöoikeuden vastaisesti. (1) EYVL L 78, 26.3.1991, s. 32. (2) EYVL L 175, 5.7.1985, s. 40. (3) EYVL L 229, 30.8.1980, s. 11. (4) EYVL C 402, 22.12.1998, s. 103. (5) EYVL C 402, 22.12.1998, s. 103.
Virallinen lehti nro C 348 , 03/12/1999 s. 0090



KIRJALLINEN KYSYMYS E-0510/99 esittäjä(t): Ludivina García Arias (PSE) komissiolle (8. maaliskuuta 1999) Aihe: Kuluttajansuoja sähkömarkkinoiden vapauttamisen yhteydessä Sähkömarkkinoiden vapauttamista koskevissa parlamentaarisissa keskusteluissa ja vastauksina parlamentin jäsenten kysymyksiin kilpailusta ja sähköpolitiikasta vastaavat komission jäsenet ovat toistuvasti esittäneet, että lupia voidaan saada sellaisille ns. kilpailuun siirtymisen kustannuksille, jotka aiheutuvat julkisiin palveluihin liittyvien velvollisuuksien mukaisista todella tehdyistä investoinneista, joista on määrätty aiemmissa asetuksissa ja joita ilmeisesti ei voida maksaa takaisin. Eikö komission mielestä ole taloudellisen ja sosiaalisen yhteenkuuluvaisuuden periaatteen vastaista, että kotitaloudet ja pk-yritykset, jotka keskipitkällä aikavälillä eivät saa hyötyä markkinoiden vapauttamisesta, joutuvat pakosta maksamaan julkisiin palveluihin liittyviin velvollisuuksiin perustuvat investoinnit?
Virallinen lehti nro C 370 , 21/12/1999 s. 0042



KIRJALLINEN KYSYMYS E-0426/99 esittäjä(t): Mary Banotti (PPE) komissiolle (1. maaliskuuta 1999) Aihe: Tilauslennot Kirjalliseen kysymykseen E-3115/98(1) annetun vastauksen johdosta kysyn, harkitseeko komissio neuvoston direktiivin 90/314/ETA(2) laajentamista niin, että se suojelee matkapaketin ostaneita matkustajia tilauslentojen pitkiltä myöhästymisiltä? Voiko komissio kertoa tilauslentojen pitkiä myöhästymisiä koskevista kuluttajien oikeuksista? Komission jäsenen Neil Kinnockinkomission puolesta antama vastaus (4. toukokuuta 1999) Vaikka viivästymiset eivät varsinaisesti kuulu matkapaketeista, pakettilomista ja pakettikiertomatkoista 13 päivänä kesäkuuta 1990 annetun neuvoston direktiivin 90/314/ETY soveltamisalaan, matkanjärjestäjän vastuu korvata pakettimatkan ostaneelle kuluttajalle tarjotun ja toimitetun palvelun ero kattaa periaatteessa myös viivästymiset. Lisätoimia ei näin ollen ole tällä hetkellä suunnitteilla. Kun korvausperuste on olemassa, todellinen korvaussumma määritellään tapauskohtaisesti, joten komissio ei voi vastata kysymykseen tarkemmin tältä osin. Lisäksi myös Varsovan yleissopimuksessa määrätään rahdinkuljettajan vastuusta ilma-aluksen myöhästymistapauksissa erityisesti seuraavasti: "Rahdinkuljettaja on vastuussa matkustajan, matkatavaran tai tavaran ilmakuljetuksen viivästymisen aiheuttamasta vahingosta" (19 artikla). (1) EYVL C 142, 21.5.1999, s. 86. (2) EYVL L 158, 23.6.1990, s. 59.
Virallinen lehti nro C 348 , 03/12/1999 s. 0122



KIRJALLINEN KYSYMYS E-0712/99 esittäjä(t): José García-Margallo y Marfil (PPE) komissiolle (29. maaliskuuta 1999) Aihe: Rakennerahastot Alueet, joiden tulotaso asukasta kohti jää alle 75 prosenttia yhteisön keskiarvosta, luokitellaan tavoite 1 -alueiksi ja ne saavat merkittävää Euroopan yhteisön tukea. Laskettaessa ylittyykö tämä raja vai ei, ehdotuksessa neuvoston asetukseksi KOM(98) 131 lop.(1), jossa vahvistetaan rakennerahastoja koskevat yleiset määräykset, esitetään, että on käytettävä niiden kolmen viimeisimmän vuoden lukuja, joista on tiedot EUROSTAT:issa. Euroopan yhteisöjen tilastotoimiston (EUROSTAT) pääjohtaja ilmoitti julkisesti Euroopan parlamentin rahapoliittisen alivaliokunnan istunnossa 17. helmikuuta 1999 "että varainhoitovuosia 1994, 1995 ja 1996 koskeviin tilastotietoihin oli jo sisällytetty harmaan talouden osuus tutkituilla alueilla", vaikka hän ei kertonutkaan mitä perusteita oli käytetty harmaan talouden arvioimiseksi. Kuinka suuri osa Murcian alueen tuloista kuuluu "harmaaseen talouteen" ja kuinka suuri "viralliseen talouteen" näinä vuosina? (1) EYVL C 176, 9.6.1998, s. 1.
Virallinen lehti nro C 341 , 29/11/1999 s. 0149



KIRJALLINEN KYSYMYS E-0994/99 esittäjä(t): Patricia McKenna (V) komissiolle (20. huhtikuuta 1999) Aihe: Paloturvallisuus Voiko komissio antaa täydelliset ja yksityiskohtaiset tiedot osastosta, joka vastaa, tai osastoista, jotka vastaavat paloturvallisuudesta Euroopan unionissa? Jos kyseessä on useampi kuin yksi osasto, voiko komissio kertoa, miksi näin tärkeää turvallisuuden alaa koskevaa yhteisön säännöstöä on vain vähän ja miksi komissio hallinnoi tätä alaa ilmeisen välinpitämättömästi ja epäloogisella tavalla, ikään kuin kansalaisten turvallisuus olisi vähäpätöinen asia?